Καλλιθέα Αιτωλοακαρνανίας

Η Καλλιθέα  είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

Γενικά στοιχεία
Η Καλλιθέα βρίσκεται στα όρια με την Περιφερειακή Ενότητα Ευρυτανίας και στους βορειοδυτικούς πρόποδες του όρους Παναιτωλικό σε υψόμετρο 600 μέτρα. Απέχει περίπου 23 χλμ. ανατολικά από το Αγρίνιο.

Ως οικισμός αναφέρεται επίσημα με το όνομα Προστοβά το 1835 στο ΦΕΚ 19Α - 07/12/1835 να προσαρτάται στον τότε δήμου Ταξιαρχίδος. Το 1952 αποσπάται και αποτελεί ξεχωριστή κοινότητα ενώ λίγο αργότερα μετονομάζεται από Προστοβά σε Καλλιθέα (ΦΕΚ 73Α - 24/03/1952). Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τα Λούστρα αποτελούν την κοινότητα Καλλιθέας η οποία υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 366 κατοίκους, ενώ ως οικισμός 313.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10710  (σελ. 236 του pdf)

Αξιοθέατα του χωριού είναι το Δημοτικό Σχολείο, μοναδικής ομορφιάς κτίσμα του 19ου αιώνα, δωρεά του Ανδρέα Συγγρού καθώς και το εκκλησάκι της Παναγίας, κτίσμα του 14ου αιώνα.

 Παραπομπές 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου